Diari Oficial de la Generalitat Valenciana


Sumari del DOGV 8579, del 27-06-2019 (2019/5424)

Notificació de la sentència dictada en el procediment ordinari número 1006/2017.
--------------------------------------------------------------------------------

### Dades del document

Número de DOGV
:   8579

Data del DOGV
:   27-06-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/5424


Organisme emissor
:   Jutjat de Primera Instància Número 3 de Castelló de la Plana

Tipus de document
:   Edicte

Notificació de la sentència dictada en el procediment ordinari número 1006/2017. [2019/5424]  
En el present procediment ordinari seguit a instàncies de Banco Bilbao Vizcaya Argentaria, SA contra Ahmet Eksi Eksi, s'ha dictat sentència el tenor literal de la qual és el següent:  
  
«Sentència número 122/2018  
Castelló de la Plana, 18 de setembre de 2018  
Elisa Martí Vilache, magistrada jutgessa del Jutjat de Primera Instància número 3 de Castelló de la Plana, he vist les presents actuacions de procediment ordinari número 1006/2017, seguides davant aquest jutjat a instàncies de Banco Bilbao Vizcaya Argentaria, SA, representat per la procuradora senyora Domingo Hernanz i defensat pel lletrat senyor Morata Aldea, contra Ahmet Eksi Eksi, en situació de rebel·lia processal, en exercici d'acció declarativa i de condemna.  
Dispositiva  
Estime íntegrament la demanda interposada per la procuradora senyora Domingo Hernanz, en nom i representació de Banco Bilbao Vizcaya Argentaria, SA contra Ahmet Eksi Eksi, en situació de rebel·lia processal.  
Primer. Declare el venciment anticipat de la total obligació de pagament derivada del contracte objecte de les presents actuacions.  
  
Segon. Condemne el demandat al pagament de la totalitat de les quantitats degudes a l'actora per principal així com per interessos ordinaris produïts fins a la data d'interposició de la demanda, que ascendeixen a la quantitat de seixanta-un mil sis-cents euros amb vint-i-nou cèntims (61.600,29 ?) així com per interessos moratoris des de la interpel·lació judicial i fins al complet pagament de les quantitats degudes al demandant.  
Tercer. El condemne a la realització del dret d'hipoteca esmentat en el fet 2n de la demanda i a tal fi, per al cas que no es paguen les quantitats degudes, procedir en execució de sentència a la venda en pública subhasta de l'immoble hipotecat, de manera que el producte de la venda de l'immoble serà destinat al pagament del crèdit garantit en l'import al pagament del qual estiga condemnat el prestatari en la sentència, inclosos els pronunciaments relatius als interessos moratoris produïts després de la interpel·lació judicial, amb la prelació derivada de la garantia hipotecària. Tot això sense perjudici del dret que assisteix a l'actora a continuar l'execució contra els demandats, per la seua responsabilitat personal i universal fins al complet pagament de l'import degut que, si escau, no s'haja pagat amb l'execució de la hipoteca.  
  
Tot això amb imposició a la part demandada de les costes causades en aquest judici.  
Expediu un testimoniatge de la present sentència per a inserir-lo en les actuacions, i arxiveu l'original en el llibre de sentències d'aquest jutjat.  
  
Contra la present sentència es pot interposar recurs d'apel·lació davant l'Audiència Provincial de Castelló, que s'haurà d'interposar en el termini de 20 dies des de la notificació de la present sentència; serà requisit indispensable per a admetre a tràmit aquest recurs que s'acredite haver consignat en l'entitat de crèdit i en el compte de depòsits i consignacions obert a nom d'aquest jutjat un depòsit per import de 50 euros.  
Aquesta és la meua sentència, que pronuncie, mane i firme.»  
  
I atés que aquest demandat, Ahmet Eksi Eksi, es troba en parador ignorat, s'expedeix el present edicte a fi que li servisca de notificació de forma deguda.  
  
Castelló de la Plana, 7 de maig de 2019.- La lletrada de l'Administració de justícia: María Tamara Vicente Silva.